Návrh

NARIADENIE VLÁDY 
Slovenskej republiky

z ....... 2015,

ktorým sa mení a dopĺňa nariadenie vlády Slovenskej republiky č. 387/2006 Z. z. o požiadavkách na zaistenie bezpečnostného a zdravotného označenia pri práci

	Vláda Slovenskej republiky podľa § 2 ods. 1 písm. e) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky nariaďuje: 

Čl. I

Nariadenie vlády Slovenskej republiky č. 387/2006 Z. z. o požiadavkách na zaistenie bezpečnostného a zdravotného označenia pri práci sa mení a dopĺňa takto:

1.	V § 1 ods. 4 písmeno a) znie:
„a) označenie o uvádzaní nebezpečných látok a zmesí,1) výrobkov a zariadení na trh, ak osobitný predpis neustanovuje inak,“.

Poznámka pod čiarou k odkazu 1 znie:
„1) Čl. 2 ods. 7 a 8 nariadenia Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ  L 353, 31. 12. 2008) v platnom znení.“.

2.	§ 4 znie:
„§ 4

Týmto nariadením vlády sa preberajú právne záväzné akty Európskej únie uvedené v prílohe č. 10.“.

3.	V prílohách č. 1 a 3 celom texte sa slovo „prípravok“ vo všetkých tvaroch nahrádza slovom „zmes“ v príslušnom tvare.

4.	V prílohe č. 1 sa bod 12 dopĺňa touto vetou: 
„Ak sa v prílohe č. 2 bode 3.2 nenachádza vhodná výstražná značka, ktorá by upozorňovala na nebezpečné látky alebo zmesi, použije sa príslušný výstražný piktogram podľa osobitného predpisu.2)“.

Poznámka pod čiarou k odkazu 2 znie:
„2) Príloha V nariadenia (ES) č. 1272/2008 v platnom znení.“.

5.	V prílohe č. 2 bode 3.2 sa v texte pod značkou „Iné nebezpečenstvo“ nad slovo „nebezpečenstvo“ umiestňuje odkaz *).

6.	V prílohe č. 2 bode 3.2 sa vypúšťa značka „Nebezpečenstvo škodlivej alebo dráždivej látky“ vrátane textu pod značkou.

7.	V prílohe č. 2 sa bod 3.2 na konci dopĺňa vysvetlivkou k odkazu *), ktorá znie:
„*) Značka sa nepoužije na upozornenie na nebezpečné látky alebo zmesi s výnimkou označenia skladu nebezpečných látok alebo zmesí podľa prílohy č. 3 bodu 5 druhej vety.“.

8.	V prílohe č. 3 bode 1 sa slová „piktogramom alebo symbolom na farebnom pozadí v súlade s osobitnými predpismi“ nahrádzajú slovami „príslušnými výstražnými piktogramami podľa osobitného predpisu3)“. 

Poznámka pod čiarou k odkazu 3 znie:
„3) Nariadenie (ES) č. 1272/2008 v platnom znení.“.

9.	V prílohe č. 3 bode 1 písm. a) sa na konci čiarka nahrádza bodkočiarkou a pripájajú sa tieto slová: „ak sa v prílohe č. 2 bode 3.2 nenachádza vhodná výstražná značka, použije sa príslušný výstražný piktogram podľa osobitného predpisu,2)“.

10.	V prílohe č. 3 bode 5 sa slová „piktogramom, alebo symbolom na farebnom pozadí“ nahrádzajú slovami „príslušným výstražným piktogramom“.

11.	Príloha č. 10 vrátane nadpisu znie:
                                                                                    „Príloha č. 10
k nariadeniu vlády č. 387/2006 Z. z.

ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE

1.	Smernica Rady 92/58/EHS z 24. júna 1992 o minimálnych požiadavkách na zaistenie bezpečnostných a/alebo zdravotných označení pri práci (9. samostatná smernica v zmysle článku 16 ods. 1 smernice 89/391/EHS) (Mimoriadne vydanie Ú. v. EÚ, kap. 05/zv. 2).
2.	Smernica Európskeho parlamentu a Rady 2014/27/EÚ z 26. februára 2014, ktorou sa menia smernice Rady 92/58/EHS, 92/85/EHS, 94/33/ES, 98/24/ES a smernica Európskeho parlamentu a Rady 2004/37/ES s cieľom zosúladiť ich s nariadením (ES) č. 1272/2008 o klasifikácii, označovaní a balení látok a zmesí (Ú. v. EÚ L 65, 5. 3. 2014).”.

Čl. II

	Toto nariadenie vlády nadobúda účinnosť 1. júna 2015.